ОДЛУКA

О ПРАВИМА И УСЛУГАМА У СОЦИЈАЛНОЈ ЗАШТИТИ У ОПШТИНИ ВРШАЦ

( Службени лист Општине Вршац бр.16/2011)

I ОСНОВНЕ ОДРЕДБЕ

Члан 1.

Одлуком о правима и услугама у социјалној заштити у општини Вршац (у даљем тексту: Одлука) утврђују се права и услуге у социјалној заштити за чије је остваривање надлежана општина. 29.12.2011.

Члан 2.

Права и услуге у социјалној заштити, утврђене овом Oдлуком, могу да остваре лица са пребивалиштем/боравиштем на територији општине Вршац, изузетно лица која се затекну на територији општине у стању социјалне потребе. Поједине услуге могу се пружати лицима са територије других општина/градова на основу потписаног Споразума о сарадњи.

II ПРАВА И УСЛУГЕ У СОЦИЈАЛНОЈ ЗАШТИТИ

Члан 3.

Права у социјалнојзаштити представљају различите облике материјалне подршке у циљу обезбеђивања егзистенцијалног минимума и подршке социјалној интеграцији појединца и породице. Права утврђена овом Oдлуком су: 1. право на једнократну помоћ; 2. право на опрему корисника за смештај у установу или другу породицу; 3. право на путне трошкове и исхрану пролазника; 4. право на накнаду трошкова сахране;

Члан 4.

Услугеусоцијалнојзаштитисуактивностипружањаподршкеипомоћиграђанимаињиховим породицама ради побољшања, односно очувања квалитета живота, отклањања или ублажавања ризика, неповољних животних околности, као и развоја потенцијала корисника за самосталан живот. Услуге које се утврђују овом Oдлуком су: 1. помоћ и нега у кући за одрасла и стара лица; 2. услуге Клубова за старе; 3. прихватна станица и прихватилиште; 4. саветовалиште за брак и породицу; 5. становање уз подршку за младе који се осамостаљују; 6. мобилни тим за хитне интервенције; 7. постпенална заштита; 8. кампзасоцијализацијуирехабилитацију деце из социјално угрожених породица; 9. клуб хранитеља; 10. трошкови рада Комисије за процену потреба за пружање додатне образовне, здравствене или социјалне подршке детету или ученику; 11. услуге социјалног рада везане за остваривање ових права и других права утврђених законом и овом Одлуком.

III ПРАВА У СОЦИЈАЛНОЈ ЗАШТИТИ

1. ПРАВО НА ЈЕДНОКРАТНУ ПОМОЋ

Члан 5.

Право на једнократну помоћ може се признати појединцу или породици који се изненада или тренутно нађу у стању социјалне потребе, коју не могу сами превазићи и може се реализовати у: 1. натури; 2. новчаном износу.

Члан 6.

Једнократна помоћ се признаје посебно у следећим случајевима: - прибављања личне документације ради остваривања права у области социјалне заштите; - задовољавања основних животних потреба (набавка намирница, огрева, хигијенски пакет); - набавке лекова, медицинских помагала и помоћи у лечењу, - набавке уџбеника и школског прибора за децу која се редовно школују; - изласка младих из система социјалне заштите; - изласка жртава насиља у породици из Прихватилишта; - других ванредних ситуација, када се не може превазићи стање социјалне потребе, а према процени стручног радника односно водитеља случаја. Износ једнократне новчане помоћи не може бити већи од износа просечне зараде по запосленом у општини Вршац у месецу који предходи месецу у коме се врши исплата. Једнократна новчана помоћ се исплаћује појединцу или породици једном у току године. Изузетно ово право може бити признато и више пута, уколико није остварен пун износ, за месец у којем је већ исплаћена новчана помоћ чији укупан износ не може прећи дозвољени максимум. Поступак остваривања права у натури спроводи Центар за социјални рад.

2. ПРАВО НА ОПРЕМУ КОРИСНИКА ЗА СМЕШТАЈ У УСТАНОВУ ИЛИ ДРУГУ ПОРОДИЦУ

Члан 7.

Право на опрему корисника за смештај у установу или другу породицу се признаје лицу које се смешта: - у установу социјалне заштите; - у другу породицу, под условом да нема опрему, нити је може обезбедити, а не могу му је обезбедити ни сродницикојису, премапрописима опородичним односима, дужни да учествују у његовом издржавању.

Члан 8.

Опрема корисника обухвата набавку најнужније одеће, обуће, накнаду трошкова за превоз корисника до установе, односнопородице и друге нужне трошкове по процени Центра за социјални рад. Право на опрему корисника може се признати у износу стварних трошкова, а највише до износа просечне месечне нето зараде по запосленом, остварене у општиниВршац познате у моменту одлучивања о праву. О праву на опрему за смештај корисника у установу социјалне заштите или другу породицу, одлучује Центар за социјални рад.

3. ПРАВО НА ПУТНЕ ТРОШКОВЕ И ИСХРАНУ ПРОЛАЗНИКА

Члан 9.

Право на путне трошкове и исхрану пролазника признаје се лицу које се нађе на територији општине Вршац, ван свог пребивалишта/боравишта, у стању социјалне потребе, за повратак у место пребивалишта/ боравишта или за одвођење у прихватилиште. Лицу које није у стању да се само врати у место пребивалишта/боравишта одређује се пратилац. Новчани износ за реализацију овог права одређује се: - за превоз, у висини стварних трошкова; - за исхрану, до 10% од основице за утврђивање новчане социјалне помоћи. Центар за социјални рад потражује средства за остварено право од Центара за социјални рад са подручја на коме лице има пребивалиште/ боравиште.

4. ПРАВО НА ТРОШКОВЕ САХРАНЕ

Члан 10.

Право на трошкове сахране може се признати: - за лица без прихода смештена у установу социјалне заштите или другу породицу за чији смештај трошкове сноси буџет Републике Србије; - за кориснике права на новчану социјалну помоћ у складу са Законом; - за лица неутврђеног идентитета; - за лица која немају сроднике који су по закону обавезни на издржавање; - за лица која имају сроднике за које је Центар за социјални рад утврдио да нису у могућности да сносе трошкове сахрањивања; - за лица непознатог пребивалишта/ боравишта, која се у тренутку смрти нађу на подручју општине Вршац. - изузетно за лица која нису у систему социјалне заштите, а налазила су се у стању социјалне потребе по процени Центра за 29.12.2011.

Члан 11.

Право на трошкове сахране може се признати изузетно уз приложене доказе о стварним трошковима, лицу које је извршило сахрањивање. Накнада трошкова сахране се утврђује у висини стварних трошкова учињених за набавку најнеопходнијепогребнеопреме (сандукнајниже вредности, покров, крст са натписом) превоз покојника, сахрањивање, гробно место и таксу за гробно место и не може бити веће од укупне цене утврђене путем јавног тендера. О праву на трошкове сахране одлучује Центар за социјални рад. Погребна предузећа или предузетници који врше сахрану и издају опрему, бирају се путем јавног тендера за сваку фискалну годину и то посебно за Вршац, а посебно за насељена места.

IV УСЛУГЕ У СОЦИЈАЛНОЈ ЗАШТИТИ

1. ПОМОЋ И НЕГА У КУЋИ ЗА ОДРАСЛА И СТАРА ЛИЦА

Члан 12.

Услуга помоћ и нега у кући за одрасла лица обезбеђује социјалну подршку и задовољење свакодневних животних потреба корисника у његовом стану или кући.

Члан 13.

Корисници услуге помоћ и нега у кући могу бити лица старија од 65 година са умањеним психо-физичким способностима, због чега не могу да се старају о себи, а живе сами, немају сроднике или су њихови сродници спречени да пружају породично старање. Изузетно услугу помоћ и нега у кући могу остварити и лица млађа од 65 година, уколико су неспособна за рад и самопослуживање и немају породично старање.

Члан 14.

Помоћ и нега у кући садржи следеће услуге: 1. услуге личне хигијене; 2. помоћ у одржавању хигијене стана и обављању неопходних кућних послова; 3. медицинско-техничке услуге; 4. рехабилитација; 5. социјалне услуге. Нормативи и стандарди за обављање послова у кући, критеријуми и мерила за утврђивање цене услуга и учешће корисника у трошковима помоћи и неге у кући утврђују се Правилником који доноси Управни одбор Центра за социјални рад, уз сагласност Скупштине општине Вршац

2. УСЛУГЕ КЛУБОВА ЗА СТАРА ЛИЦА

Члан 15.

Услуге клуба могу користити сва стара лица преко 60 година са територије Општине на препоруку Центра за социјални рад, других социјалних актера и по личном избору. У Клубовима за старе свакодневно се организује: • боравак чланова Клуба у просторијама уз могућност коришћења штампе, средстава информисања и других друштвених игара; • радпосекцијама, апремаинтересовањима и способностима старих; • тематске јавне трибине и културнозабавни садржај; • социјално-заштитне и здравствене активности чланова. Послови организовања Клубова за старе поверавају се Центру за социјални рад, а регулишу се посебним Правилником о раду клубова за старе који доноси Центар за социјални рад.

3. ПРИХВАТНЕ СТАНИЦЕ И ПРИХВАТИЛИШТА

Члан 16.

Право на смештај у прихватну станицу или прихватилиште имају лица са територије Општине Вршац која се затекну у стању социјалне потребе и то: због насиља у породици, деца и млади у сукобу са законом, злостављана и занемарена деца породице у ризику од дезинтеграције у разводним и постразводним споровима, породице које услед елементарних непогода остану без смештаја. Трошкове овакве врсте смештаја сносиће буџет Општине Вршац у целости а смештај не може бити дужи од 30 дана у прихватној станици и 90 дана у прихватилишту. Изузетно ово право могу користити и лица која нису грађани општине Вршац а затекну се у стању хитне интервенције, али се ово право не може признати дуже од два дана.

4. САВЕТОВАЛИШТЕ ЗА БРАК И ПОРОДИЦУ

Члан 17.

Саветовалиште за брак и породицу обезбеђујестручнупомоћиподршкупојединцима ипородицамаукризи, крозсаветодавнотерапијски рад, социјално едукативне и информативне услуге у циљу унапређења породичних односа, решавањаживотнихтешкоћа, какобисеспречили социјални проблеми и ублажиле последице. Корисници услуге Саветовалишта могу бити лица са пребивалиштем/боравиштем на подручју општине Услуге Саветовалишта могу се користити по препоруци/упуту Центра за социјални рад, институција образовања, здравствене и социјалне заштите, правосудних органа и самоиницијативним доласком. Услуге Саветовалишта могу користити и лица са пребивалиштем/боравиштем ван подручја општине по упуту надлежног Центра за социјални рад. Међусобна права и обавезе општине, пружаоца услуге и упутног центра регулишу се посебним уговором. Посебним Правилником ближе се регулише рад саветовалишта.

5. СТАНОВАЊЕ УЗ ПОДРШКУ ЗА МЛАДЕ КОЈИ СЕ ОСАМОСТАЉУЈУ

Члан 18.

Услугом Становања уз подршку за младе који се осамостаљују обезбеђује се временски ограничено становање и стручна подршка у развијању вештина неопходних за потпуно осамостаљивање и укључивање у заједницу. Ова услуга се обезбеђује, у наменски опредељеним просторима, младима који се осамостаљују по престанку смештаја у установи социјалне заштите или у хранитељској породици, под условом да не могу да се врате у биолошку или сродничку породицу нити су у могућности да започну самосталан живот, али је извесно да уз подршку могу да преузму одговорност и живе самостално.

Члан 19.

Услуга становања уз подршку признаје се младима са подручја општине, а изузетно се може признати и корисницима ван територије града ако просторни капацитети нису попуњени, на основу посебног уговора који закључују Центар за социјални рад, пружалац услуге и упутни орган. Ова услуга се обезбеђује у трајању до једне године, а у изузетним случајевима у трајању до 15 месеци, према процени Центра за социјални рад који прати корисника.

Члан 20.

Средства за трошкове текућег одржавања стамбених јединица обезбеђује Општина. Средства за покриће трошкова становања (електрична енергија, вода и канализација, грејање, чистоћа, грађевинско земљиште) обезбеђују сразмерно корисници услуге становања. Висину учешћа корисника у трошковима становања утврђује Центар за социјални рад на основу стварних трошкова и броја корисника. 29.12.2011. За непопуњен капацитет трошкове обезбеђује Општина. Међусобна права и обавезе корисника и Центра за социјални рад, Општине и упутног органа уређују се посебним уговором. Ближе одредбе о становању уз подршку регулишу се Правилником, Одлуком о кућном реду корисника и другим актима.

6. МОБИЛНИ ТИМ ЗА ХИТНЕ ИНТЕРВЕНЦИЈЕ

Члан 21.

Услуге социјалне заштите у виду неодложних интервенција ради осигурања безбедности у ситуацијама које угрожавају живот, здравље и развој корисника обезбеђују се 24 сата дневно. Услуге неодложне интервенције пружа Центар за социјални рад уз обавезну сарадњу са другим надлежним органима и службама, а нарочито: • жртава различитих облика насиља; • збрињавања лица у стању социјалне потребе којима је неопходно хитно збрињавање и у другим случајевима утврђеним законом. Рад мобилног тима за хитне интервенције финансира се из буџета Општине укључујући и све трошкове проистекле из тог рада. Посебним Правилником о раду мобилног тима ближе се регулишу права, обавезе и поступци у раду мобилног тима.

7. ПОСТПЕНАЛНА ЗАШТИТА

Члан 22.

Постпенална заштита спроводила би се према малолетницима и млађим пунолетним лицима која су као малолетници били упућени у васпитну установу или ВПД Крушевац. Финансирање овог облика заштите врши се из буџета Општине Вршац и то до висине од 50% од просечне зараде остварене упривредиРепублике и то у месецу за који се врши исплата. Овај вид заштите спроводи се најдуже 6 месеци према посебном стручном програму који спроводи служба за заштиту деце, односно водитељ случаја одређен за малолетничку деликвенцију.

8. КАМП ЗА СОЦИЈАЛИЗАЦИЈУ И РЕХАБИЛИТАЦИЈУ ДЕЦЕ ИЗ СОЦИЈАЛНО УГРОЖЕНИХ ПОРОДИЦА

Члан 23.

Камп за социјализацију и рехабилитацију деце и социјално угрожених породица је облик социјалне заштите и социјалне рехабилитације, примарно деце из хранитељских породица и материјално угрожених породица. У кампу се превентивно врши социјална рехабилитација породица, деце укључених у камп, мултидисциплинарно се сагледавају потребе и уочавају здравствене снаге за социјалну рехабилитацију породице. Почетком сваке фискалне године планирају се средства и одређује број корисника за текућу годину који ће боравити у кампу.

9. КЛУБ ХРАНИТЕЉА

Члан 24.

Клуб хранитеља функционише у циљу реализовања реалне потребе за повећањем капацитета хранитељских породица кроз усвајање додатних звања и вештина у раду са корисницима у хранитељству као облику услуге у социјалној заштити код 42 хранитељске породице. Клубске активности су најјефтинији и најпримеренији облик континуираног праћења, усавршавања и примене најновијих метода рада са корисницима хранитељских услуга.

10. ТРОШКОВИ РАДА КОМИСИЈЕ ЗА ПРОЦЕНУ ПОТРЕБА ЗА ПРУЖАЊЕ ДОДАТНЕ ОБРАЗОВНЕ, ЗДРАВСТВЕНЕ ИЛИ СОЦИЈАЛНЕ ПОДРШКЕ ДЕТЕТУ ИЛИ УЧЕНИКУ

Члан 25.

Трошкови комисије за процену потреба за пружање додатне образовне, здравствене или социјалне подршке детету или ученику ради по посебном Правилнику и финансира се из буџета Општине Вршац.

11. УСЛУГЕ СОЦИЈАЛНОГ РАДА ВЕЗАНЕ ЗА ОСТВАРИВАЊЕ ОВИХ ПРАВА И ДРУГИХ ПРАВА УТВРЂЕНИХ ЗАКОНОМ И ОВОМ ОДЛУКОМ

Члан 26.

Услуге социјалног рада везане за остваривање ових права утврђених овом Одлуком, пружа Центар за социјални рад Вршац, а одлуке се сматрају као превентивна делатност, дијагностика, третман, саветодавно терапијски рад и слично. У оквиру ове услуге признају се и трошкови утврђени законом, а то су:трошкови вештачења за лица против којих је покренут поступак ради лишења пословне способности, а корисници су Центра за социјални рад, потом одређени случајеви плаћања трошкова привременим старатељима на захтев суда као и позајмице ради плаћања одређених трошкова лица под старатељством који имају имовину а тренутно не могу да изврше одређене обавезе у смислу позајмице с тим да се обавезно ови трошкови, када се стекну услови, рефундирају из имовине штићеника.

V ПОСТУПАК ЗА ОСТВАРИВАЊЕ ПРАВА И УСЛУГА

Члан 27.

Поступак за остваривање права и услуга из ове Одлуке покреће се на захтев странке, односно њеног законског заступника или старатеља и по службеној дужности. Пружање услуга врше пружаоци услуга социјалне заштите у складу са законом. Центарза социјалнирадпокрећепоступак по службеној дужности на своју иницијативу или поводом иницијативе грађана или овлашћених органа и других правних и физичких лица када је то у интересу лица или друштвене заједнице или када постоји интерес трећих лица. Када се као корисник права и услуга појављује породица за носиоца права одређује се један пунолетан, пословно способан члан породице.

Члан 28.

О захтевима за остваривање права и услуга из ове Одлуке одлучује у првом степену Центар за социјални рад за општину Вршац. Поступак за остваривање и заштиту права и услуга из ове Одлуке води се по одредбама Закона о социјалној заштити и Закона у општем управном поступку. Ради потпунијег сагледавања социјалних потреба корисника Центар за социјални рад када решава у првом степену може тражити мишљење месне канцеларије, удружења грађана и других лица и установа.

Члан 29.

О захтевима за остваривање права из ове одлуке Центар за социјални рад одлучује решењем. У случају када странка подноси захтев за коришћење услуге, ако Центар за социјални рад процени да постоји потреба за пружањем услуге, издаје упут за коришћење услуге у складу са одредбама Закона о социјалној заштити. Уколико Центар за социјални рад процени да не постоји потреба за коришћењем услуге захтев странке одбија решењем.

Члан 30.

Против решења којим се одлучује о праву странке из ове Одлуке као и против решења којим се одбија захтев странке за коришћење услуге из ове Одлуке може се изјавити жалба Општинском већу општине Вршац. Одлуку о жалби Општинско веће општине Вршац, доноси у року од 30 дана.

Члан 31.

Исплату новчаних износа остварених по 29.12.2011. основу права утврђених овом Одлуком врши Центар за социјални рад. Услуге социјалне заштите ( дневни боравак за децу са сметњама у развоју, дневни центар за одрасла и стара лица, прихватилиште за жртве породичног насиља и становање уз подршку за младе који се осамостаљују ) у обиму и под условима утврђеним овом Одлуком обезбеђују се у објектима на територији општине Вршац.

Члан 32.

Услуге предвиђене овом Одлуком, за којима постоји потреба, а не могу их обезбедити у потребном обиму установе социјалне заштите које је основала општина, набављају се од пружаоца услуга социјалне заштите који је лиценциран, кроз поступак јавне набавке, у складу са Законом о социјалној заштити и Законом о јавним набавкама. Уговор о јавној набавци из става 1. овог члана закључује се између наручиоца услуге, односно Општине и одабраног пружаоца услуге.

Члан 33.

Центар за социјални рад је дужан да води посебну евиденцију о признатим правима и услугама, а на захтев Општинског већа општине Вршац дужан је да достави извештај о признатим правима и услугама и утрошеним средствима. Одељење Општинске управе за буџет, финансије, и друштвене делатности једном годишње врши ревизију донетих решења и издатих упута о остваривању права и услуга из ове Одлуке о чему на тражење председника општине или Општинског већа општине Вршац сачињава ревизорски извештај. Извештај из става 2. овог члана Одељење за буџет, финансије и друштвене делатности је дужно да достави и начелнику Општинске управе и Управном одбору Центра за социјални рад.

VI ОБЕЗБЕЂИВАЊЕ СРЕДСТАВА

Члан 34.

Средства за остваривање права и пружање услуга из ове Одлуке обезбеђују се у буџету Општине Вршац, учешћем корисника и лица која су у складу са законом дужна да учествују у њиховом издржавању, од донатора и из других извора у складу са законом.

VII ПРЕЛАЗНЕ И ЗАВРШНЕ ОДРЕДБЕ

Члан 35.

Ближи услови, поступак и начин за остваривање права и пружање услуга утврђују се посебним Правилницима, које доноси Општинско веће у року од 30 дана од дана ступања на снагу ове Oдлуке.

Члан 36.

Даном ступања на снагу ове Oдлуке престаје да важи Одлука о правима у социјалној заштити објављена у «Сл. листу Општине Вршац» број 3/2003 као и Oдлуке о изменама и допунама Одлуке о правима грађана објављене у «Сл. листу Општине Вршац» број 4/2004, 7/2007 и 10/2010.

Члан 37.

Ова Одлука ступа на снагу осмог дана од дана објављивања у «Службеном листу Општине Вршац».

Република Србија

ОПШТИНА ВРШАЦ

СКУПШТИНА ОПШТИНЕ ВРШАЦ

Број: 011-095/2011-ИИ-01

Датум: 28.12.2011. год.

Вршац, Трг победе 1

ПРЕДСЕДНИК СКУПШТИНЕ ОПШТИНЕ

Стевица Назарчић, с.р